מסכת ברכות – דף-מקורות 13

(1) לסיים את המקורות מדף 12 חלק 2

(2) גמרא לו: "חביץ קדרה ... מברכין עליו בורא מיני מזונות", רש"י, תוס'

גמרא לז: "אמר רבא האי ריהטא דחקלאי ... מברכין עליו בורא מיני מזונות", רש"י

גמרא לט. "אמר רב אשי כי הוינן ... לדבוקי בעלמא עבדי לה", רש"י

למה אין מברכים מזונות על תבשילא דסילקא לפי ההוה-אמינא דרב כהנא? מיוחס לריטב"א שם ד"ה ולא היא אידי ואידי בורא פרי האדמה, רא"ה שם ד"ה אמר רב חסדא כי הוינא בי רב כהנא, אור שמח ברכות ג:ו, שו"ת אבני נזר או"ח סי' לח אות ד – ז

באיזה אופן מברכים בורא מיני מזונות על תבשיל שיש בו מחמשת המינים? לפי זה, איזה ברכה מברכים על שניצל?

רא"ש סימן ז, רשב"א ד"ה דובשא עיקר, מאירי ד"ה כל תבשיל מאלו הנזכרים

תוס' לח. ד"ה והא

רמב"ם ברכות ג:ד-ז, [שו"ע רד:יב, מגן אברהם שם ס"ק כה]

הלכה למעשה – שו"ע רח:ב, משנ"ב ז – ח, שעה"צ יא – יב, משנה ברורה (על סעיף ט) ס"ק מט, ביאור הלכה (שם) ד"ה מברך תחלה בורא מיני מזונות

למה מברכים מזונות על דבר שיש בן מחמשת המינים? מה היחס בין שין זה לדין עיקר וטפל?

רא"ה כאן ד"ה גופא רב ושמואל דאמרי תרויהו, הלכות ברכות לריטב"א א:כח

שיטת ריב"ב (נדפס בצד הרי"ף) כאן ד"ה נקוט דרב כהנא כו'

ברכת השניצל:

שו"ת אור לציון ח"ב פי"ד הלכה יט, שו"ת שבט הלוי ח"ד סי' קסא ד"ה ומה ששאל כבודו בענין דגים המטוגנים

[ספר "וזאת הברכה" חלק בירור הלכה סימן יט, ספר "עם מרדכי" (למו"ר הרב מרדכי וויליג) על מסכת ברכות בימן כה אות ב]

[וע"ע סיכום שיטות הפוסקים במשנה ברורה "דרשו" סימן רח הערה 7]

חדושי הרא"ה מסכת ברכות פרק ו - כיצד מברכין

אמר רב חסדא כי הוינא בי רב כהנא הוה אמרינן האי תבשילא דסילקא בורא פרי האדמה, דליפתא דמפשי ביה קמחא בורא מיני מזונות, ולא היא אידי ואידי בורא פרי האדמה, והאי דשדו ביה קמחא לדבוקי בעלמא הוא. פי' וכיון דלא אתי לתבשילא כלל לא חשיב כלל ומברך העיקר, הא כל היכא דאתי לתבשילא, אפילו פורתא מברך בורא מיני מזונות, דקימא לן כרב ושמואל דאמרי כל שיש מחמשת המינין בתחלה בורא מיני מזונות ולבסוף ברכה אחת מעין שלש. ומיהו דוקא בדאית ביה כזית בכדי אכילת פרס, הא לאו הכי לא, דאפילו אכליה בעיניה, בכי האי גונא מסתברא דלא חשיב לענין ברכה לא בתחלתו ולא בסופו.

אור שמח הלכות ברכות פרק ג הלכה ו

[ו] שכל דבר שמערבין אותו לדבק כו'. עיין שם בגמרא (ברכות לט, א) כי הוינן בי רב כהנא אמר לן תבשילא דסלקא דלא מפשו בה קמחא בורא פרי האדמה, דלפתא דמפשו בה קמחא טפי בורא מיני מזונות, הדר אמר אידי ואידי בורא פרי האדמה, והאי דשדי בה קמחא טפי לדבוקי בעלמא עביד ליה, משמע מכאן דבתבשילא דסלקא דלא מפשו בה קמחא אינו צריך לטעמא דלדבוקי בעלמא, אף על גב דכל שיש בו מחמשת המינים מברכין בורא מיני מזונות (שם לו, ב), אף על גב דרובו ממין אחר, כמו"ש הרא"ש, וכמו"ש רבינו, אבל אם עירב כדי ליתן טעם בתבשיל הרי הוא עיקר, נראה לי כך, דכל היכי דאם הוי מרבה בקמחא הוי מאכל תו חשיב המיעוט המעורב, וכמו חביץ קדירא ודייסא, דאי הוי מפשי בה קמחא ומעט דובשא ג"כ חזי לאכילה, לכן המעט המעורב מחמשת המינים אינו בטיל וחשיב, ומברכין משום מיעוט מה' מינים המעורבב בורא מיני מזונות, אבל בתבשיל סילקא, דאילו הוי מרבים בקמחא לא היה טוב לאכילה, דטעם הסילקא היה נפגם, ולא עדיף אם מפשו בה קמחא, לכן לא חשיב המיעוט המעורבב בלא טעמא דדבק, ואין מברכין עליו בורא מיני מזונות, כן נראה לי ברור להלכה:

שו"ת אבני נזר חלק אורח חיים סימן לח

ב"ה, נשאלתי בזקן שקשה לו ללעוס ועושין לו מאכל מבשר טחון מעורב בו קמח ולחם לבן חלק חמישית אם מברכין עליו בורא מיני מזונות וברכה אחת מעין שלוש. דכל שיש בו מחמשת המינים כו': ...

ד) ועוד נראה טעם לברך שהכל. דהנה קשה טובא בהסוגיא דסילקא ולפתא הנ"ל למה דסלקא דעתי' דרב כהנא דלאו לדבק עבדי לה. אם כן אפילו תבשילא דסילקא דלא מפשי בה קימחא יברך בורא מיני מזונות. דהיינו דרב ושמואל (בדף ל"ו ע"ב) כל שיש בו מחמשת מינים מברך בורא מיני מזונות. אף דשם לא מפשי בי' קמחא ודובשא עיקר עי"ש. ודוחק לומר דהיכי דלא מפשי בה קימחא בסילקא ידע רב כהנא דלדבק עבדי לה. דאדרבה מהגמרא משמע דהא דשדי בה טפי לדבק עבדי לה. ומעט קמח עושין לאכילה. ואף על פי כן אינו מחויב לברך בורא מיני מזונות:

ה) על כן נראה לשיטת התוס' הנ"ל ד"ה אי דרב ושמואל. כשעושין אותו לסעוד הלב. דזה פעולת הדגן שסועד הלב. על כן אם מתכוין לכך אפי' הוא מיעוט אינו טפל לגבי שאר דברים. כיון דשאר דברים אינם סועדים הלב כמו דגן. ולפי זה כשנותן הקמח כדי ליתן טעם בתבשיל אין זה דינו של רב ושמואל דכל שיש בו כו'. ותלי אם הקמח הרוב. או שאר דברים הרוב. אבל אם הוא לדבק בעלמא שהוא טפל לגבי שאר דברים. אפילו הדגן הרוב מברך על שאר דברים ופוטר הדגן. וכ"כ הב"ח [סי' ר"ח] [ודלא כט"ז [סק"ד] שכתב בלשון אפשר אם הדגן הרוב אפילו לדבק מברך בורא מיני מזונות. שאינו מיחוור כלל. ובפרט הראי' שהביא מיו"ד [סי' ק"ג] שאינו ענין לכאן כלל. מיהו דינו של הט"ז [שם] בלעקיך שמברך בורא מיני מזונות אמת אפילו אין רוב דגן. דלעקיך חשיב מתכוין לאכילת דגן גם כן. אף שעיקר הכוונה למתיקת הדבש וכמ"ש הרב בספר ברכת הנהנין פ"ג סעיף ד'] ועל כרחך תבשילא דסילקא ולפתא אין כוונתו בקמח לסעוד. ועל כן דסילקא דלא מפשי בי' קימחא שאין הקמח הרוב מברך שהכל. ודליפתא דמפשי בי' קימחא מברך בורא מיני מזונות אף שאין כוונתו לסעוד. וכל זה לפי מאי דסלקא דעתי' דרבוי הקמח גם כן הכוונה לאכילתו. וחזר בו רב כהנא דרבוי הקמח הוא לדבק וטפל אל הלפת. ואף דמעט קמח לכוונת אכילה. הרי הלפת הרוב נחשב עיקר לגבי המעט קמח ורבוי הקמח הלא לדבק בעלמא הוא:

ו) העולה מזה לשיטת התוס' ג' חילוקים בדבר. אם הכוונה בעירוב הקמח לסעוד הלב אפילו הקמח מיעוט מברך בורא מיני מזונות. והיינו דרב ושמואל. והיכי שאין כוונתו לסעוד. ומכל מקום מתכוין לאכילה. תלי הדין אם הקמח הרוב מברך בורא מיני מזונות. ואם שאר מינים הרוב. מברך כברכת שאר מינים. והיינו סלקא דעתי' דרב כהנא. והיכי שאין מערב לכוונת אכילתו. אפי' קמח הרוב מברך כברכת שאר מינים:

ז) אבל הרמב"ם [ברכות פ"ג ה"ו] כתב דאפילו נתן הדגן רק כדי ליתן טעם בתבשיל מברך בורא מיני מזונות אפי' הדגן מיעוט. וכן כתב בשיטה מקובצת [לט ע"א] להדיא דאם רק מכוון לאכילת הדגן גם כן מברך בורא מיני מזונות אפי' הדגן מיעוט. וקשה לדידהו קו' הנ"ל דאם כן למאי דסלקא דעתי' דרב כהנא אפילו דסילקא יברך בורא מיני מזונות. אך ישוב לזה לפי דברי השיטה מקובצת שם שאם אין בו כזית בכדי אכילת פרס בדגן מברך כברכת שאר מינים. ואם כן נפשר דסילקא דלא מפשי בי' קימחא היינו שאין בו כזית בכדי אכילת פרס:

חדושי הרשב"א מסכת ברכות דף לו עמוד ב

דובשא עיקר. פירוש: רובו דבש ומיעוטו סולת ואי נמי עיקרו מחמת דובשו וסלתו להטעימו ולהכשירו ומכל מקום כיון דסולתו מעורב בו להכשירו מברכין על הסולת כדאסיקנא מהא דרב ושמואל. ולא דמי לתבשילא דליפתא (לקמן ברכות לט, א) דאף על גב דמפשי ביה קמחא לא מברכין עליה אלא שהכל, דהתם הוא משום דקמחא לאו להכשיר ולמיהב ביה טעמא מערבין ביה אלא לדבוקי בעלמא, אבל הכא דלאכשורי תבשילא איהו עיקר ועליה מברכין.

חדושי הרא"ה מסכת ברכות פרק ו - כיצד מברכין

גופא רב ושמואל דאמרי תרויהו כל שיש בו מחמשת המינין מברכין עליו בורא מיני מזונות. פי' ולבסוף ברכה אחת מעין שלש דטעמא דרב ושמואל משום דאינהו חשיבי עיקר.

הלכות ברכות לריטב"א פרק א אות כח

כח. כל תבשיל שיש בו שום תערובת קמח של חמשת המינין אפילו הוא טפל והשאר עיקר ויש בו כזית בכדי אכילת פרס, הרי הוא כאילו היה עיקר ומברך עליו תחילה בורא מיני מזונות ולאחריו ברכה אחת מעין שלש, במה דברים אמורים כשהוא מעיקר התבשיל אבל אם אינו נתון אלא להכשיר, כגון קמח שנותנים בתבשיל לפתות וכיוצא בו לדבק התבשיל, הרי הוא בטל ומברך על השאר.

שו"ת אור לציון חלק ב פרק יד - דיני ברכות אות יט

יט. שאלה. האוכל קציצות בשר שמעורב בהן מעט לחם, וכן האוכל שניצל המטוגן עם פירורי לחם, מה מברך עליהם.

תשובה. אם מערב את הלחם או את הפירורים כדי לדבק את הבשר, או כדי שלא ידבק השניצל למחבת בשעת הטיגון, מברך עליהם שהכל נהיה בדברו, אבל אם נותנם כדי לשבוע, או אף כדי לתת טעם בלבד, מברך עליהם בורא מיני מזונות. וקציצות שנעשו מבשר ואורז, אם הבשר הוא הרוב, מברך שהכל נהיה בדברו, ואם הרוב הוא האורז, מברך בורא מיני מזונות. וכן לענין כדורי פלאפל, אם נתן בהם לחם או קמח לתוספת טעם או לשבוע, מברך עליהם בורא מיני מזונות, ואם נתן רק לדבק, מברך שהכל נהיה בדברו, אלא אם כן טחן את החומוס טחינה גסה כגודל השומשום, שמברך עליהם בורא פרי האדמה, ורוב כדורי הפלאפל שמוכרים כיום ברכתם בורא מיני מזונות.

שו"ת שבט הלוי חלק ד סימן קסא

ומה ששאל כבודו בענין דגים המטוגנים בקמח מצה עם ביצים, כיון דלא הוי לדבק בלבד אלא גם ליתן טעם אם לברך במ"מ והראה לתשובת אבני נזר סי' ל"ח ואינו לפני, לדידי פשוט דלא יברך במ"מ וברכתו רק שהכל דאע"פ שאינו לדבק מ"מ דבר מצופה מברך כברכת העיקר ולא כציפוי עיין או"ח סי' ר"ב סי"ג ובפוסקים שם.